CELEX: 62016TN0636
Language: et
Date: 2016-09-05 00:00:00
Title: Kohtuasi T-636/16: 5. septembril 2016 esitatud hagi – Starbucks ja Starbucks Manufacturing Emea versus komisjon

12.12.2016   
            
            
               ET
            
            
               Euroopa Liidu Teataja
            
            
               C 462/25
            
         5. septembril 2016 esitatud hagi – Starbucks ja Starbucks Manufacturing Emea versus komisjon
   (Kohtuasi T-636/16)
   (2016/C 462/32)
   Kohtumenetluse keel: inglise
   
      Pooled
   
   
      Hagejad: Starbucks Corp. (Seattle, Washington, Ameerika Ühendriigid) ja Starbucks Manufacturing Emea BV (Amsterdam, Madalmaad) (esindajad: advokaadid S. Verschuur, M. Petite ja M-A. Stroungi)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 21. oktoobri 2015. aasta otsuse riigiabi SA.38374 (2014/C ex 2014/NN) kohta, mida Madalmaad on andnud Starbucksile („vaidlustatud otsus“), artiklid 1–4;
            
         
               —
            
            
               teise võimalusena tühistada vaidlustatud otsuse artikli 2 lõige 1 ja
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               —
            
            
               Esimene väide, et komisjon on rikkunud ELTL artikli 107 lõiget 1, kuna ta on rikkunud materiaalõigusnorme ja teinud ilmselge hindamisvea, kui ta tõlgendas ja kohaldas võrdlusraamistikku selle hindamisel, kas APA annab valikulise eelise.
            
         
               —
            
            
               Teine väide, et komisjon rikkus ELTL artikli 107 lõiget 1, kuna ta tuvastas ebaõigesti, et APA andis eelise, tehes seejuures mitu ilmset fakti- ja hindamisviga ning ei viinud läbi hoolsat ja erapooletut uurimist ja esitas puudulikud põhjendused.
            
         
               —
            
            
               Kolmas väide, et komisjon rikkus nõukogu määruse (EL) 2015/1589 (1) artiklit 16, sest ta kvantifitseeris väidetavat abi valesti, rikkudes seejuures materiaalõiguse norme ja tehes ilmselge hindamisvea.
            
         
      (1)  Nõukogu 13. juuli 2015. aasta määrus (EL) 2015/1589, millega kehtestatakse üksikasjalikud eeskirjad Euroopa Liidu toimimise lepingu artikli 108 kohaldamiseks (ELT 2015, L 248, lk 9).